
1 Οκτωβρίου 2018 


ΤΕΥΧΟΣ ΠΡΩΤΟ 


Αρ 


. Φύλλου 172 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 93 

Τροποποίηση του π.δ. 336/1989 "Οργανισμός 
λειτουργίας Ανωτέρων Σχολών Δραματικής Τέ¬ 
χνης Εθνικού Θεάτρου και Κρατικού Θεάτρου Βο¬ 
ρείου Ελλάδος" (ΑΊ56). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 26 του ν. 1158/1981 «Περί οργανώσεως 
και διοικήσεως σχολών Ανωτέρας Καλλιτεχνικής Εκπαι- 
δεύσεως κ.λπ.» (Α' 127), 

β) των άρθρων 20 περ. ι β, ως ισχύει, και 77 παρ. 3 του 
ν. 42 70/2014 (ΑΊ 43), 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα [άρθρο πρώτο του 
π.δ. 63/2005 (Α' 98)]. 

2. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

3. Την υπ' αριθμ. ΥΠΠΟΑ/ΓΡΥΠ/130027/2973/ 
26-3-2018 απόφαση του Πρωθυπουργού και της Υπουρ¬ 
γού Πολιτισμού και Αθλητισμού «Ανάθεση αρμοδιοτή¬ 
των στον Υφυπουργό Πολιτισμού και Αθλητισμού Κων¬ 
σταντίνο Στρατή» (Β' 1121). 

4. Την υπ' αριθμ. 107/16-3-2018 απόφαση και το από 
9-8-2018 πρακτικό του Δ.Σ. του Εθνικού Θεάτρου. 

5. Την υπ'αριθμ. 1/1/7-8-2018 απόφαση του Δ.Σ.του 
Κρατικού Θεάτρου Βορείου Ελλάδος. 

6. Το γεγονός ότι, σύμφωνα με την υπ' αριθμ. ΥΠ ΠΟΑ/ 
ΓΔΟΥ/398478/25941/10-8-2018 (Ανακοινοποίηση στο 
ορθό στις 5-9-2018) Εισηγητική - Οικονομική Έκθεση 
της Προϊσταμένης της Γενικής Διεύθυνσης Οικονομικών 
Υπηρεσιών του ΥΠ.ΠΟΑ, από τις διατάξεις του παρόντος 
διατάγματος προκαλείται συνολική ετήσια πρόσθετη 
δαπάνη που ανέρχεται στο ύψος των έξι χιλιάδων επτα¬ 
κοσίων εξήντα πέντε (6.765,00 €) ευρώ ετησίως. Το σύ¬ 
νολο της προαναφερόμενης προκαλούμενης δαπάνης 
θα βαρύνει κατά το ήμισυ τον Προϋπολογισμό του Εθνι¬ 
κού Θεάτρου και κατά το υπόλοιπο ήμισυ τον Προϋπο¬ 
λογισμό του Κρατικού Θεάτρου Βορείου Ελλάδος στο 
πλαίσιο του εγκριθέντος και ισχύοντος Μεσοπρόθεσμου 
Πλαισίου Δημοσιονομικής Στρατηγικής. 


7.Τις υπ'αριθμ. Δ137/2018 και Δ167/2018 γνωμοδοτή¬ 
σεις του Συμβουλίου της Επικράτειας, μετά από πρόταση 
του Υπουργού Παιδείας, Έρευνας και Θρησκευμάτων, 
του Αναπληρωτή Υπουργού Οικονομικών, της Υπουρ¬ 
γού Διοικητικής Ανασυγκρότησης, και του Υφυπουργού 
Πολιτισμού και Αθλητισμού, αποφασίζουμε: 

Άρθρο 1 

1.Το άρθρο 6 του π.δ. 336/1989 (Α' 156) αντικαθίσταται 
ως εξής: 

«Άρθρο 6 

Εξετάσεις 

1. Εισαγωγικές εξετάσεις 

α. Οι εισαγωγικές εξετάσεις διενεργούνται κατά τον 
μήνα Σεπτέμβριο κάθε έτους, σύμφωνα με το πρόγραμ¬ 
μα εξετάσεων των υποψηφίων, που καθορίζεται κάθε 
χρόνο απάτη Σχολή με προκήρυξη, η οποία δημοσιεύε¬ 
ται στον ημερήσιο τύπο το δεύτερο δεκαπενθήμερο του 
Ιουνίου και τοιχοκολλάται στις εισόδους των κτηρίων της 
Σχολής και του θεάτρου. 

Ο αριθμός των εισαγομένων και των κατατασσόμενων 
κατ' έτος ορίζεται από το Διοικητικό Συμβούλιο του Θε¬ 
άτρου, ύστερα από εισήγηση του Διευθυντή της Σχολής 
και πριν από την προκήρυξη των εξετάσεων. 

β. Με την προκήρυξη καθορίζονται οι μέρες και οι 
ώρες των εξετάσεων, τα εξεταζόμενα μαθήματα, στα 
οποία υποχρεωτικά, ως προς τους ηθοποιούς είναι η υπο¬ 
κριτική, ο αυτοσχεδιασμός, η απαγγελία ή το τραγούδι 
και οι στοιχειώδεις γνώσεις θεάτρου και λογοτεχνίας, 
και ως προς τους σκηνοθέτες η σκηνοθεσία αυτοσχεδι- 
ασμού σε συγκεκριμένο θέμα, η σκηνοθεσία αυτοσχε- 
διασμού με ομαδική εξέταση με συνυποψήφιους της 
Σχολής, στοιχειώδεις γνώσεις του θεάτρου και της λο¬ 
γοτεχνίας, δραματουργική ανάλυση θεατρικού κειμένου 
με τη σκηνοθετική προσέγγιση του υποψηφίου. Τυχόν 
εξεταζόμενα, κατά τις εισαγωγικές εξετάσεις, μαθήματα, 
πέραν των παραπάνω, πρέπει να είναι υποχρεωτικά για 
τους υποψηφίους και συναφή με αυτά. Η εξέταση των 
στοιχειωδών γνώσεων θεάτρου και λογοτεχνίας γίνεται 
γραπτά ως προς όλους τους υποψήφιους και ειδικά για 
τους υποψηφίους του Τμήματος Σκηνοθεσίας θα γίνεται 
γραπτή εξέταση της δραματουργικής ανάλυσης θεατρι¬ 
κού κειμένου με την προσωπική σκηνοθετική προσέγ¬ 
γιση του υποψηφίου. 

Τεύχος ΑΊ 72/01.10.2018 


γ. Οι εισαγωγικές εξετάσεις των υποψηφίων των Τμη¬ 
μάτων Υποκριτικής και Σκηνοθεσίας διενεργούνται από 
δύο πενταμελείς Επιτροπές αντίστοιχα, που συγκρο¬ 
τούνται με απόφαση του Διοικητικού Συμβουλίου του 
θεάτρου. Ως μέλη της Επιτροπής ορίζονται Καθηγητές 
της Σχολής και άλλα πρόσωπα, με ειδική ενασχόληση 
με το θέατρο. Στην Επιτροπή περιλαμβάνεται ο Διευ¬ 
θυντής Σπουδών της Σχολής. Καθήκοντα γραμματέως 
της Επιτροπής εκτελεί ο γραμματέας της Σχολής. Σε 
περίπτωση κωλύματος μπορούν να αναπληρώσουν 
το Διευθυντή και το γραμματέα της Σχολής καθηγητές 
της Σχολής. 

δ. Ο υποψήφιος για τη συμμετοχή του στις εισαγωγικές 
εξετάσεις υποβάλλει στη σχολή έως την ημερομηνία που 
ορίζεται στην προκήρυξη, αίτηση, η οποία συνοδεύεται 
από: 

αα) Τον απαιτούμενο τίτλο σπουδών, και 

ββ) πιστοποιητικό γεννήσεως. 

Όριο ηλικίας των υποψηφίων ορίζεται το 25ο έτος για 
τους ηθοποιούς και το 35ο για τους σκηνοθέτες. 

ε. Επιτυχών στις εισαγωγικές εξετάσεις θεωρείται ο 
υποψήφιος γιατοΤμήμα Υποκριτικήςπου έλαβε τη βάση 
πέντε (5) στην υποκριτική και συνολική βαθμολογία εί¬ 
κοσι (20) σε όλα τα μαθήματα και ο υποψήφιος για το 
Τμήμα Σκηνοθεσίας που έλαβε τη βάση πέντε (5) στη 
σκηνοθεσία αυτοσχεδιασμού ατομική και ομαδική και 
συνολική βαθμολογία είκοσι (20) σε άλατα μαθήματα 

Η βαθμολογία όλων των μελών της επιτροπής είναι 
ισοδύναμη. 

Για τη βαθμολογίατηςεπίδοσηςτων υποψηφίων κατά 
τις εισαγωγικές ισχύουν τα οριζόμενα στο άρθρο 11 του 
παρόντος διατάγματος. 

στ. Με απόφαση του Διοικητικού Συμβουλίου του 
θεάτρου δύναται να γίνει προκριματική εξέταση των 
υποψηφίων, για το μεν Τμήμα Υποκριτικής στα μαθή¬ 
ματα υποκριτική και απαγγελία ή τραγούδι, για το δε 
Τμήμα Σκηνοθεσίας στο μάθημα σκηνοθεσίας αυτοσχε- 
διασμού σε ατομική εξέταση, εφόσον επιβάλλουν τούτο 
ειδικότεροι λόγοι. Την προκριματική εξέταση ενεργεί 
επιτροπή, οριζόμενη από το Διοικητικό Συμβούλιο του 
θεάτρου. 

ζ. Αν υποψήφιος δεν προσέλθει για εξέταση σε μάθημα 
του προγράμματος βαθμολογείται με μονάδα. 

η. Οι επιτυχόντες, υποβάλλονται υποχρεωτικά, σε κρα¬ 
τικό νοσοκομείο, σε ακτινοσκόπηση θώρακα και γενι¬ 
κή ανάλυση αίματος για να βεβαιωθεί ότι δεν πάσχουν 
από μολυσματική μεταδοτική νόσο. Αποκλείονται της 
εγγραφής τους στη Σχολή, με απόφαση του Διοικητικού 
Συμβουλίου, όσοι πάσχουν από μολυσματική μεταδοτι¬ 
κή νόσο. 

θ. Μετά την έκδοση των αποτελεσμάτων των εξετά¬ 
σεων η εξεταστική επιτροπή καταρτίζει τον ονομαστικό 
πίνακα των εισαγομένων, με βάση τη σειρά επιτυχίας, 
έως τη συμπλήρωση του προβλεπομένου αριθμού 
των εισαγομένων με μέσο όρο βαθμολογίας σε όλα τα 
μαθήματα όχι κατώτερο του πέντε (5). Ο πίνακας των 
εισαγομένων τοιχοκολλάται στο χώρο ανακοινώσεων 
της Σχολής και αποστέλλεται στο Δ.Σ. του θεάτρου για 
επικύρωση. 


ι. Σε περίπτωση μη προσέλευσης επιτυχόντων για 
εγγραφή εντός της νόμιμης προθεσμίας, μπορεί να συ¬ 
μπληρωθεί ο αριθμός των εισαγομένων από τους αμέ¬ 
σως επόμενους στη σειρά βαθμολογίας. 

2. Προαγωγικές εξετάσεις: 

α. Οι προαγωγικές εξετάσεις διενεργούνται μετά τη 
λήξη των μαθημάτων της β' διδακτικής περιόδου, τον 
Ιούνιο μήνα κάθε έτους. 

Το πρόγραμμα εξετάσεων και ο τρόπος εξέτασης (γρα¬ 
πτά ή προφορικά) καθορίζονται από τον σύλλογο των 
καθηγητών της Σχολής. Κατά τις προαγωγικές εξετάσεις 
οι σπουδαστές εξετάζονται στην ύλη της οποίας η δι¬ 
δασκαλία είναι υποχρεωτική για το έτος σπουδών τους, 
σύμφωνα με το αναλυτικό πρόγραμμα των μαθημάτων. 

β. Ο σύλλογος των καθηγητών της Σχολής διενεργεί τις 
εξετάσεις των κύριων και δευτερευόντων μαθημάτων. 

Στις εξετάσεις μπορεί να παρίσταται μέλοςτου Διοικη¬ 
τικού Συμβουλίου του θεάτρου χωρίς δικαίωμα ψήφου. 

γ. Η συμμετοχή των σπουδαστών στις προαγωγικές εξε¬ 
τάσεις είναι υποχρεωτική. Από τις εξετάσεις αποκλείονται 
σπουδαστές με ελλιπή φοίτηση. Σπουδαστής που απου¬ 
σιάζει αδικαιολόγητα από τις εξετάσεις βαθμολογείται με 
μονάδα. Οι σπουδαστές που απούσιαζαν δικαιολογημένα, 
σύμφωνα με επίσημα αποδεικτικά στοιχεία,τα οποία κρί- 
νονται από το σύλλογο των καθηγητών, παραπέμπονται 
στις επαναληπτικές εξετάσεις του Σεπτεμβρίου. 

δ. Η Σχολή καταρτίζει πίνακες των σπουδαστών που 
δικαιούνται να μετάσχουν στις προαγωγικές εξετάσεις 
και αυτών που αποκλείονται επειδή η φοίτηση τους ήταν 
ελλιπής, Οι πίνακες επικυρώνονται από τον Διευθυντή 
Σπουδών της Σχολής και τοιχοκολλούνται στο χώρο ανα¬ 
κοινώσεων της Σχολής. 

ε. Σπουδαστής προάγεται στο επόμενο έτος αν πάρει, 
σε κάθε εξεταζόμενο μάθημα, μέσο όρο βαθμολογίας 
τουλάχιστον το βαθμό πέντε (5). Παραπέμπεται σε επα¬ 
ναληπτική προαγωγική εξέταση μόνο στα δευτερεύοντα 
μαθήματα, που έλαβε βαθμολογία κατώτερη του πέντε 
(5). Αν η βαθμολογία του στα κύρια μαθήματα είναι κα¬ 
τώτερη του πέντε (5) επαναλαμβάνει τα μαθήματα της 
ίδιας τάξης. 

Οταν ο μέσος όρος της βαθμολογίας της υποκριτικής, 
είτε πρόκειται για σπουδαστή του Τμήματος Υποκριτι¬ 
κής ή της Σκηνοθεσίας, κατά την εξεταστική περίοδο 
του Ιουνίου και των δευτερευόντων μαθημάτων κατά 
την εξεταστική περίοδο Σεπτεμβρίου - Οκτωβρίου είναι 
κάτω του τρία (3) ο σπουδαστής αποκλείεται από την 
παραπέρα φοίτηση στη Σχολή. 

Σπουδαστής του Τμήματος Υποκριτικής που έχει 
απορριφθεί στην υποκριτική ή σπουδαστής του Τμή¬ 
ματος Σκηνοθεσίας που έχει απορριφθεί στη σκηνοθεσία 
ή στην υποκριτική και πήρε λίαν καλώς και πάνω στα 
υπόλοιπα μαθήματα δύναται να παρακολουθεί προαι¬ 
ρετικά τα μαθήματα αυτά. 

στ. Για την παρακολούθηση της προόδου των σπου¬ 
δαστών διεξάγονται από κάθε καθηγητή της Σχολής, 
μετά τη λήξη των μαθημάτων της α' διδακτικής περιόδου 
(χειμερινό εξάμηνο), εξετάσεις στην ύλη του μαθήματος 
που δίδαξε. Η διάρκεια των εξετάσεων είναι μέχρι τρεις 
(3) εβδομάδες. 




Τεύχος Α'172/01.10.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Στο βαθμό της προόδου συνεκτιμάται και η επίδοση 
των σπουδαστών κατά τη διάρκεια της α' διδακτικής 
περιόδου. 

Ο βαθμός της προόδου κάθε μαθήματος με συντελε¬ 
στή 1 προστίθεται στο βαθμό της προαγωγικής εξέτα¬ 
σης με συντελεστή 2. Το άθροισμα των βαθμών αυτών 
διαιρείται με το 3 και εξάγεται ο προαγωγικός βαθμός 
του μαθήματος. 

Ο βαθμός της προαγωγικής εξέτασης για τους σπου¬ 
δαστές τουΤμήματος Υποκριτικής καθορίζεται ως εξής: 

(1) Για τα μαθήματα της υποκριτικής και της αγωγής 
του λόγου: 

Οι βαθμοί των καθηγητών της υποκριτικής και της 
αγωγής του λόγου προστίθενται με το μέσο όρο της 
βαθμολογίας των καθηγητών των άλλων μαθημάτων. 
Το άθροισμα διαιρείται με τον αριθμό των καθηγητών 
της υποκριτικής και της αγωγής του λόγου συν ένα για τη 
βαθμολογία των καθηγητών των άλλων μαθημάτων και 
το πηλίκον αποτελεί τον τελικό βαθμό της υποκριτικής 
ή της αγωγής του λόγου. 

(2) Για τα μαθήματα της Δραματολογίας, Ιστορίας Θε¬ 
άτρου, Ιστορίας Νεοελληνικής Λογοτεχνίας: 

Οι βαθμοί των καθηγητών κάθε μαθήματος προστί¬ 
θενται στο μέσο όρο της βαθμολογίας των καθηγητών 
των λοιπών μαθημάτων. Το άθροισμα διαιρείται με τον 
αριθμό των καθηγητών αυτών των μαθημάτων συν ένα 
για τη βαθμολογία των καθηγητών των άλλων μαθημά¬ 
των και το πηλίκον αποτελεί τον τελικό βαθμό σε κάθε 
ένα από τα παραπάνω μαθήματα. 

(3) Για τα λοιπά μαθήματα: 

Οι βαθμοί των καθηγητών της ίδιας ειδικότητας ή του 
μαθήματος προστίθενται με το μέσο όρο της βαθμολο¬ 
γίας των καθηγητών των λοιπών μαθημάτων. Το άθροι¬ 
σμα διαιρείται με τον αριθμό των καθηγητών της ίδιας 
ειδικότητας συν ένα για το βαθμό των καθηγητών των 
άλλων μαθημάτων και το πηλίκον αποτελεί τον τελικό 
βαθμό του μαθήματος. 

Ο βαθμός της προαγωγικής εξέτασης για τους σπου¬ 
δαστές τουΤμήματος Σκηνοθεσίας καθορίζεται ως εξής: 

(1) Για τα μαθήματα της σκηνοθεσίας και της υποκρι¬ 
τικής: 

Οι βαθμοί των καθηγητών της σκηνοθεσίας και της 
υποκριτικής προστίθενται με το μέσο όρο της βαθ¬ 
μολογίας των καθηγητών των άλλων μαθημάτων. Το 
άθροισμα διαιρείται με τον αριθμό των καθηγητών της 
σκηνοθεσίας και της υποκριτικής συν ένα για τη βαθ¬ 
μολογία των καθηγητών των άλλων μαθημάτων και το 
πηλίκον αποτελεί τον τελικό βαθμό της σκηνοθεσίας και 
της υποκριτικής. 

(2) Για τα μαθήματα της Ιστορίας της Σκηνοθεσίας, 
Αγωγής του Λόγου, Δραματολογίας: 

Οι βαθμοί των καθηγητών κάθε μαθήματος προστί¬ 
θενται στο μέσο όρο της βαθμολογίας των καθηγητών 
των λοιπών μαθημάτων. Το άθροισμα διαιρείται με τον 
αριθμό των καθηγητών αυτών των μαθημάτων συν ένα 
για τη βαθμολογία των καθηγητών των άλλων μαθημά¬ 
των και το πηλίκον αποτελεί τον τελικό βαθμό σε κάθε 
ένα από τα παραπάνω μαθήματα. 


(3) Για τα λοιπά μαθήματα: 

Οι βαθμοί των καθηγητών της ίδιας ειδικότητας ή του 
μαθήματος προστίθενται με το μέσο όρο της βαθμολο¬ 
γίας των καθηγητών των λοιπών μαθημάτων. Το άθροι¬ 
σμα διαιρείται με τον αριθμό των καθηγητών της ίδιας 
ειδικότητας συν ένα για το βαθμό των καθηγητών των 
άλλων μαθημάτων και το πηλίκον αποτελεί τον τελικό 
βαθμό του μαθήματος. 

3. Διπλωματικές εξετάσεις: 

α. Οι διπλωματικές και πτυχιακές εξετάσεις, κατά τις δια¬ 
κρίσεις του άρθρου 14 του ν. 1158/1981, διενεργούνται από 
τη Σχολή στα κύρια και δευτερεύοντα μαθήματα, μετά τη 
λήξη των μαθημάτων της δεύτερης διδακτικής περιόδου. 

Οι εξετάσεις πραγματοποιούνται τον Ιούνιο μήνα. 

β. Δικαίωμα συμμετοχής στις διπλωματικές εξετάσεις 
έχουν οι σπουδαστές που δεν αποκλείονται λόγω ελλι¬ 
πούς φοίτησης. 

γ. Ο σύλλογος των καθηγητών της Σχολής διενεργεί τις 
εξετάσεις όλων των μαθημάτων. Στις εξετάσεις μπορεί 
να συμμετέχουν, με δικαίωμα βαθμολόγησης και δύο (2) 
ειδικά πρόσωπα που ασχολούνται με το θέατρο, οριζόμε¬ 
να από το Διοικητικό Συμβούλιο του θεάτρου. Επιτυχών 
θεωρείται ο σπουδαστής ο οποίος έλαβε σε κάθε εξετα¬ 
ζόμενο μάθημα τουλάχιστον πέντε (5). Παραπέμπεται σε 
επαναληπτική εξέταση μόνο στα δευτερεύοντα μαθή¬ 
ματα που έλαβε βαθμολογία κατώτερη του πέντε (5). Αν 
η βαθμολογία του στα κύρια μαθήματα είναι κάτω του 
πέντε (5) επαναλαμβάνει τα μαθήματα της ίδιας τάξης. 

Ο τρόπος εξαγωγής του προαγωγικού βαθμού κάθε 
μαθήματος, ισχύει και για την εξαγωγή του βαθμού της 
επίδοσης των σπουδαστών στις διπλωματικές εξετάσεις, 
που διενεργεί η παραπάνω επιτροπή, με την προσθήκη 
ότι: Η βαθμολογία των εξεταστών που δεν είναι καθηγη¬ 
τές της Σχολής είναι ισοδύναμη με τη βαθμολογία των 
μη ειδικών καθηγητών για το κάθε μάθημα. 

4. Επαναληπτικές εξετάσεις: 

α. Οι επαναληπτικές εξετάσεις, διεξάγονται από 10 μέ¬ 
χρι 25 Σεπτεμβρίου κάθε έτους και διακρίνονται: 

(1) Σε επαναληπτικές προαγωγικές εξετάσεις και 

(2) Σε επαναληπτικές διπλωματικές εξετάσεις. 

β. Δικαίωμα συμμετοχής στις επαναληπτικές εξετάσεις 
έχουν οι σπουδαστές οι οποίοι απούσιασαν δικαιολο¬ 
γημένα κατά τις εξετάσεις του Ιουνίου ή έλαβαν βαθ¬ 
μολογία κατώτερη του πέντε (5) κατά την εξεταστική 
περίοδο του Ιουνίου μόνο στα δευτερεύοντα μαθήματα, 
γ. Οσοι δεν προσέρχονται στις επαναληπτικές εξετάσεις, 
για οποιονδήποτε λόγο, βαθμολογούνται με μονάδα. 

δ. Ο τρόπος διεξαγωγής και βαθμολόγηση των σπου¬ 
δαστών κατά τις προαγωγικές και διπλωματικές εξετά¬ 
σεις ισχύει και για τις επαναληπτικές εξετάσεις. 

ε. Οι σπουδαστές που στις επαναληπτικές εξετάσεις 
βαθμολογήθηκαν κάτω του πέντε (5) μη συμπεριλαμ¬ 
βανομένου, έστω και σε ένα μάθημα, επαναλαμβάνουν 
τα μαθήματα της ίδιας τάξης. 

5. Με αποφάσεις του Διοικητικού Συμβουλίου του θε¬ 
άτρου, που εκδίδονται μετά από πρόταση του Διευθυ¬ 
ντή Σπουδών της σχολής, δύνανται για λόγους εκτάκτων 
αναγκών να τροποποιούνται οι ημερομηνίες διεξαγωγής 
των πάσης φύσεως εξετάσεων.» 

2. Το άρθρο 10 του π.δ. 336/1989 αντικαθίσταται ως εξής: 

«Άρθρο 10 

Διδασκόμενα Μαθήματα 

1. Τα διδασκόμενα μαθήματα κατά τη διάρκεια του κύκλου σπουδών του Τμήματος Υποκριτικής καθώς και το 


ωρολόγιο πρόγραμμα διδασκαλίας τους, έχουν ως εξής: 


Μαθήματα 

Ώρες διδασκαλίας ανά εβδομάδα 

Α. ΚΥΡΙΑ ΜΑΘΗΜΑΤΑ 

Α' ΤΑΞΗ 

Β' ΤΑΞΗ 

Γ' ΤΑΞΗ 

1. Υποκριτική-Αυτοσχεδιασμός 

14 

14 

14 

2. Αγωγή του προφορικού λόγου (σύστημα) αναπνοής- 
άρθρωση-τοποθέτηση και ανάπτυξη φωνής-κανόνες ορθής προφο¬ 
ράς και απαγγελίας) 

2 

2 

2 

3. Χορός 

2 

2 

2 

4. Εκφραστική κίνηση σώματος 

2 

2 

2 

Β. ΔΕΥΤΕΡΕΥΟΝΤΑ ΜΑΘΗΜΑΤΑ 




1. Θεωρία της Μουσικής 

1 

1 

1 

2. Θεατρικό τραγούδι-Φωνητική 

2 

2 

2 

3. Δραματολογία (Ελληνικού και Ξένου Θεάτρου) 

2 

2 

2 

4. Ιστορία Θεάτρου (Ελληνικού και Ξένου) 

2 

2 

2 

5. Ιστορία της Νεοελληνικής Λογοτεχνίας 

1 

1 

1 

6. Ιστορία και πρακτική Κινηματογράφου (α) σύντομη ιστορία 
και στοιχεία αισθητικής της Κινηματογραφικής Τέχνης (β) 
εισαγωγή στην Κινηματογραφική υποκριτική 

1 

1 

1 

7. Σκηνογραφία-Ενδυματολογία και Διασκευή 

1 

1 

1 

Σύνολο ωρών διδασκαλίας την εβδομάδα 

30 

30 

30 


Γ. ΠΡΟΑΙΡΕΤΙΚΑ ΜΑΘΗΜΑΤΑ 
Οπλομαχητική-Ξιφασκία 

Το μάθημα αυτό είναι προαιρετικό για τη σχολή. Σε περίπτωση όμως που θα διδαχθεί στη σχολή τότε είναι υπο¬ 
χρεωτικό για τους σπουδαστές και θα διδάσκεται 1 ώρα την εβδομάδα σε κάθε έτος. 

2. Τα διδασκόμενα μαθήματα κατά τη διάρκεια του κύκλου σπουδών του Τμήματος Σκηνοθεσίας Θεάτρου καθώς 


και το ωρολόγιο πρόγραμμα διδασκαλίας τους, έχουν ως εξής: 


Μαθήματα 

Ώρες διδασκαλίας την εβδομάδα 


Α' ΤΑΞΗ 

Β' ΤΑΞΗ 

Γ' ΤΑΞΗ 

Α. ΚΥΡΙΑ ΜΑΘΗΜΑΤΑ 

20 

20 

20 

1. Σκηνοθεσία Θεάτρου 

4 

4 

4 

2. Σκηνοθεσία Υποκριτική - Αυτοσχεδιασμός (σε 
συνδιδασκαλία με το Τμήμα Υποκριτικής) 

10 

10 

10 

3. Αγωγή του προφορικού λόγου (σύστημα) αναπνοής -άρθρωση - 
τοποθέτηση και ανάπτυξη φωνής - κανόνες ορθής προφοράς και 
απαγγελίας 

2 

2 

2 

4. Χορός 

2 

2 

2 

5. Εκφραστική κίνηση σώματος 

2 

2 

2 

Β. ΔΕΥΤΕΡΕΥΟΝΤΑ ΜΑΘΗΜΑΤΑ 

12 

12 

12 

1. Ιστορία Σκηνοθεσίας 

2 

2 

2 

2. Θεωρία της Μουσικής 

1 

1 

1 

3. Θεατρικό τραγούδι - Φωνητική 

2 

2 

2 

4. Δραματολογία (Ελληνικού και Ξένου θεάτρου) 

2 

2 

2 

5. Ιστορία θεάτρου (Ελληνικού και Ξένου) 

2 

2 

2 

6. Ιστορία της Νεοελληνικής λογοτεχνίας 

1 

1 

1 

7. Ιστορία και πρακτική Κινηματογράφου 

(α) σύντομη ιστορία και στοιχεία αισθητικής της Κινηματογραφικής 
Τέχνης (β) εισαγωγή στην Κινηματογραφική υποκριτική 

1 

1 

1 

8. Σκηνογραφία - Ενδυματολογία και Διασκευή προσώπου 

1 

1 

1 

Σύνολο ωρών διδασκαλίας την εβδομάδα 

32 

32 

32 


Γ. ΠΡΟΑΙΡΕΤΙΚΑ ΜΑΘΗΜΑΤΑ 

Οπλομαχητική-Ξιφασκία 

Το μάθημα αυτό είναι προαιρετικό για τη σχολή. Σε περίπτωση όμως που θα διδαχθεί στη σχολή τότε είναι υπο¬ 
χρεωτικό για τους σπουδαστές και θα διδάσκεται 1 ώρα την εβδομάδα σε κάθε έτος. 

3. Η Σχολή ύστερα από πρόταση του Διευθυντή Σπουδών της Σχολής και απόφαση του Διοικητικού Συμβουλίου 
του θεάτρου, μπορεί να προσθέσει και άλλα προαιρετικά μαθήματα που συμβάλλουν στην αρτιότερη εκπαίδευση 
των σπουδαστών. Εφόσον ορισθούν προαιρετικά μαθήματα είναι υποχρεωτική η παρακολούθηση τους από τους 
σπουδαστές και η εξέταση τους, σύμφωνα με το παρόν διάταγμα. 

4. Με την ίδια διαδικασία, μπορεί να οργανώνονται στη Σχολή κύκλοι ελευθέρων μαθημάτων (σεμινάρια) για τους 
σπουδαστές, πάνω σε καλλιτεχνικά ή πνευματικά θέματα, από σημαντικούς καλλιτέχνες του θεάτρου ή πνευματικούς 
ανθρώπους.Τα μαθήματα είναι υποχρεωτικά για τους σπουδαστές. 

5. Το αναλυτικό πρόγραμμα μαθημάτων συντάσσεται κάθε έτος από το σύλλογο των καθηγητών και υποβάλλεται 
στο Διοικητικό Συμβούλιο του θεάτρου από τον Διευθυντή Σπουδών της Σχολής, για έγκριση.» 

3. Οι υποπεριπτώσεις (1) και (2) και (3) τηςπερ. Α'της παραγράφου 1 Ατού άρθρου 23 του π.δ. 336/1989 αντικα¬ 
θίσταται ως εξής: 

«(1) Πτυχίο Ανώτατης Σχολής, ημεδαπής ή αλλοδαπής, ειδικότητας θεατρολογίας, με διοικητικές ικανότητες 
αποδεικνυόμενες από προηγούμενη ευδόκιμη άσκηση διοικητικών καθηκόντων ή 

(2) Πτυχίο Ανώτατης Σχολής ημεδαπής ή αλλοδαπής ειδικότητας νεοελληνικής ή κλασσικής ή ξένης φιλολογίας 
με πενταετή ευδόκιμη προϋπηρεσία σε Δραματική Σχολή ως καθηγητής ή οκταετή ευδόκιμη διδακτική προϋπη¬ 
ρεσία σε αντικείμενο σχετικό με τα διδακτικά αντικείμενα της Δραματικής Σχολής και με διοικητικές ικανότητες 
αποδεικνυόμενες από προηγούμενη ευδόκιμη άσκηση διοικητικών καθηκόντων ή 

(3) Πτυχίο ή δίπλωμα αναγνωρισμένης ημεδαπής ή αλλοδαπής Δραματικής Σχολής, με δεκαετή τουλάχιστον 
ευδόκιμη προϋπηρεσία στο θέατρο ή ο υποψήφιος να είναι αναγνωρισμένος σκηνοθέτης του θεάτρου και με διοι¬ 
κητικές ικανότητες αποδεικνυόμενες από προηγούμενη ευδόκιμη άσκηση διοικητικών καθηκόντων.» 

4. Μετά την υποπερίπτωση (9) της περ. β'της παραγρά¬ 
φου 1Α του άρθρου 23 του π.δ. 336/1989 προστίθενται 
υποπεριπτώσεις (10) και (11) ως εξής: 

«(10) Για το μάθημα Σκηνοθεσία ο υποψήφιος να είναι 
σκηνοθέτης αναγνωρισμένης αξίας, με δεκαετή πραγμα¬ 
τική θεατρική εργασία. 

(11) Για το μάθημα Ιστορία της Σκηνοθεσίας ο υποψή¬ 
φιος να είναι θεατρολόγος πτυχιούχος Ανωτάτης Σχολής 
Θεατρολογίας της ημεδαπής ή της αλλοδαπής.». 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Πολιτισμού και Αθλητισμού αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Υφυπουργός Πολιτισμού 

Ανασυγκρότησης και Αθλητισμού 

ΜΑΡΙΑ - ΕΛΙΖΑ 

ΞΕΝΟΓΙΑΝΝΑΚΟΠΟΥΛΟΥ ΚΩΝΣΤΑΝΤΙΝΟΣ ΣΤΡΑΤΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 






























